armvectores/hy_wikipedia_2023 huggingface dataset:
Պորուբինո

Պորուբինո (ռուս.՝ Порубино), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելո Պոլյե

Բելո Պոլյե (սերբ.՝ Бело Поље), գյուղ Սերբիայի Հանրապետության հարավային հատվածում՝ Ռասինայի մարզի Բրուսի շրջանում։
Ըստ 2002 թվականին Սերբիայում անցկացված մարդահամարի տվյալների՝ գյուղի բնակչությունը կազմում է 50 մարդ։ Գյուղի ժամային գոտին՝ UTC+1, իսկ ամառը՝ UTC+2:


== Ծանոթագրություններ ==
Աստերոիդների ցանկ (162901-163000)

Աստերոիդների ցանկ (162801-162900)  • Աստերոիդների ցանկ  • Աստերոիդների ցանկ (163001-163100)
 Աստերոիդների ցանկ (162801-162900)  • Աստերոիդների ցանկ  • Աստերոիդների ցանկ (163001-163100)
Բալանովո (այլ կիրառումներ)

Բալանովո, կարող է վերաբերել՝

Բալանովո - գյուղ, Ուկրաինայի Ղրիմի Ինքնավար Հանրապետության Բելոգորսկի շրջանում
Բալանովո - գյուղ, Ուկրաինայի Նիկոլաևի մարզի Օչակովի շրջանում
Տյուրոս

Տյուրոս, հնագույն քաղաք-պետություն Փյունիկիայում՝ Միջերկրական ծովի արևելյան ափին։ Առաջացել է հավանաբար մ.թ.ա. IV հազարամյակում։ Մ.թ.ա. III-II հազարամյակներում առևտրաարհեստավորական կարևոր կենտրոն էր։ Մ.թ.ա. II հազարամյակի վերջին-I հազարամյակի սկզբին դարձել է դեպի արևմուտք փյունիկեցիների գաղութաբնակեցման կարևոր կենտրոն։ Տյուրոսը գաղութներ է հիմնել Միջերկրական ծովի կղզիներում, Հյոսիսարևմտյան Աֆրիկայում, Իսպանիայում։ Մ.թ.ա. X դ. Տյուրոսի հովանավորության տակ ստեղծվել է Տյուրոս-Սիդոնի միացյալ թագավորությունը, որը գերիշխել է Փյունիկիայի ծովափին։ Մ.թ.ա. VIII դ. Տյուրոսն ընկել է Ասորեստանի, մ.թ.ա. VI դ. սկզբից՝ Նոր Բաբելոնյան թագավորության, մ.թ.ա. VI դ. 2-րդ կեսից՝ Աքեմենյանների, մ.թ.ա. IV դ. վերջին՝ Ալեքսանդր Մակեդոնացու տիրապետության տակ, այնուհետև գտնվել է Պտղոմեյանների, Սելևկյանների, Տիգրան Բ-ի պեսության, մ.թ.ա. 64-ից՝ հռոմեական Սիրիա պրովինցիայի կազմում։ Մինչև արաբական նվաճումները եղել է արևելամիջերկրածովյան առևտրի խոշոր կենտրոն։ Տյուրոսում պեղումներ սկսվել են XIX դ. 2-րդ կեսին։ Այժմ Տյուրոսի տեղում լիբանանյան Սուր քաղաքն է։


== Ծանոթագրություններ ==
Նավապետ Ջեքը

«Նավապետ Ջեքը» (լատիշ․՝ Kapteinis Džeks), 1972 թվականի խորհրդային մանկական արկածային ֆիլմ։


== Սյուժե ==
Ժենյան երազում է դառնալ նավաստի։ Նա հագնում է նավաստու շապիկ ու գլխարկ և ամբողջ ազատ ժամանակն անցկացնում է տղաների հետ «Սիգնալ» հին երկկայմ առագաստանավի վրա, որը կանգնած է նավահանգստում։
Տղաները ծաղրում էին նրան, բայց նա արժանանում է «նավապետ Ջեք» մականվանը ծովային գործի իր իմացության համար։ Երբ ժամանակն է գալիս հին նավը քանդելու, նորահայտ նավաստիները մի փոթորիկոտ գիշեր այն տանում են նավահանգստից՝ վետերանի համար անարդար համարելով նման ճակատագրի արժանանալը։
Պատերազմի ժամանակ այդ նավով թշնամու գերությունից փախչում են խորհրդային նավաստիները, որոնց թվում էր նաև Ժենյայի հայրը։
Նավահանգստի ղեկավարությունը որոշում է օգնել դպրոցականներին՝ կազմակերպելու պիոներական ծովային ակումբ, որին էլ հանձնում են հերոսական երկկայմ առագաստանավը։


== Դերերում ==
Ինգա Միցկիտե – նավապետ Ջեք
Մարիա Պոդգուրսկայա – Օլգա
Դոնատաս Բանիոնիս – Միտյա
Վոլդեմար Զանդբերգ – Գունար
Ռայմոնդաս Բրիկշտիս – Պոլ
Այվարս Լիեպինշ – Օսկար
Էյնարս Պիեսկուս – Զայցև
Գեդիմինաս Պրանցկունաս – ծովային սպա


== Նկարահանող խումբ ==
Սցենարիստ՝ Յուրի Յակովլև
Ռեժիսոր՝ Ադա Ներետնիեցե
Օպերատոր՝ Զիգուրդ Դուդինշ
Նկարիչ՝ Վիկտոր Շիլդկնեխտ
Կոմպոզիտոր՝ Վենիամին Բասներ


== Ծանոթագրություններ ==


== Արտաքին հղումներ ==
Kapteinis Dzeks (1972)(անգլ.) ֆիլմը Internet Movie Database կայքում
Կարմիր գյուղ (Ասկերանի շրջան)

Կարմիր գյուղ, գյուղ Արցախի Հանրապետության Ասկերանի շրջանում։


== Աշխարհագրություն ==
Գտնվում է շրջկենտրոն Ասկերանից 43 կմ դեպի հարավ, իսկ Արցախի մայրաքաղաք Ստեփանակերտից` 23 կմ հեռավորության վրա։ Նախկինում գյուղը կոչվում էր Տռնավարզ, այն առաջացել է «Տեր Ավեզ» անունից, ով այս բնակավայրի հիմնադիրն է եղել։ Նախկին բնակավայրը գտնվում էր 1,5 կմ հեռավորության վրա`«Կալերահող» տեղամասում։ Լեռնային գյուղ է, տեղադրված է Բովուրխան լեռան հարավային լանջին, բարձրությունը ծովի մակերևույթից 1400 մ է։ Կլիմայական պայմանները համեմատաբար ցամաքային են։


== Պատմություն ==
1920 թվականին, գյուղում, ինչպես և Շուշիում, թուրքական մուսավաթական խմբերը համատարած արյունահեղություն են կազմակերպում։ Գյուղը ավերելուց և թալանելուց, կանանց, երեխաների նկատմամբ վայրագություններ կատարելուց հետո, նրանք 80 տղամարդու ծեծելով հասցնում են Շուշի, որտեղ դրանցից 73-ին գազանաբար սպանում են, իսկ 7-ին հրաշքով հաջողվում է կենդանի մնալ։ 1921 թվականին գյուղը վերանվանվել է Կարմիր գյուղ։ 
Կոլտնտեսությունը կազմակերպվել է 1929 թվականին։ Էլեկտրաֆիկացվել է 1963 թվականին։ 
Հայրենական մեծ պատերազմին մասնակցել է 160 մարդ, զոհվել է 102-ը, որոնց հիշատակին կառուցվել է հուշարձան։


== Բնակչություն ==
1920 թվականին այստեղ եղել է 1800 բնակիչ։ 1987 թվականին կար 72 տուն, 198 բնակիչ։ 


== Տնտեսություն ==
Բնակչության  հիմնական զբաղմունքը անասնապահությունն է, հացահատիկի մշակությունը  և այգեգործությունը։


== Պատմական հուշարձաններ ==
Գյուղում նշանավոր են Վալադանց, Մեծ ջուր, Թղկե աղբյուրները։
Նշանավոր են նաև «Սուրբ Աղին» նահատակը, «Բովուրխանա վանքը»։ Վերջինս մեծ հետաքրքրություն ներկայացնող ճարտարապետական համալիր է, բաղկացած է եկեղեցական, բնակելի, օժանդակ շենքերից, պարիսպներից։ Կառուցված է խիտ անտառապատ, գեղատեսիլ լեռան վրա։ Գյուղի եկեղեցին կառուցվել է 1941 թվականին։ 


== Հասարարակական կառույցներ ==
1840-ական թվականներին գործել է ծխական դպրոց։ 1894 թվականին այստեղի դպրոցում սովորում էր 65 աշակերտ։ 1987 թվականին դպրոցում կար 62 աշակերտ և 19 ուսուցիչ։


== Անվանի մարդիկ ==
Այս գյուղում են ծնվել բժշկական գիտ. դոկտոր, պրոֆեսոր Քրիստափոր Պետրոսյանը, դիվանագետ Վալենտին Իզրայիլյանը, մարքսիստ-փիլիսոփա Արմեն Տեր-Մանվելյանը։


== Արտաքին հղումներ ==
Մեր շենը. Կարմիր գյուղ, Ասկերանի շրջան


== Ծանոթագրություններ ==
Հասմիկ (անձնանուն)

Անվան այլ կիրառումների համար տե՛ս՝ Հասմիկ (այլ կիրառումներ)Հասմիկ, հայկական իգական անուն։ Առաջացել է համանուն ծաղկի անունից։


== Գործածություններ ==
Բագնայրի արձանագրություններից մեկում հիշատակված է Հայսմիկ, բայց սեռն ու թվականը հայտնի չէ։ Այլ աղբյուրներում հիշատակված չէ, որից Հրաչյա Աճառյանը ենթադրում է, որ Հասմիկ անձնանունը նորահնար է։


== Ծանոթագրություններ ==
Ռաֆայել Միրզաբեկյան

Ռաֆայել Զավենի Միրզաբեկյան (հունիսի 25, 1950(1950-06-25), Բաքու, Ադրբեջանական ԽՍՀ, ԽՍՀՄ), հայ հոգեբույժ։ Բժշկական գիտությունների դոկտոր (2003), պրոֆեսոր։


== Կենսագրություն ==
Ռաֆայել Միրզաբեկյանը ծնվել է 1950 թվականին Բաքվում։ 1974 թվականին ավարտել է Ադրբեջանի պետական բժշկական ինստիտուտը։ 1979 թվականից աշխատել է Մոսկվայում, 1981-1988 թվականներին եղել է Սոլովյովի անվան կլինիկական հոգեբուժական հիվանդանոցի բաժանմունքի, 1988 թվականից՝ Ռուսաստանի գիտությունների ակադեմիայի կենտրոնական կլինիկական հիվանդանոցի № 3 պոլիկլինիկայի նյարդահոգեբուժության ծառայության ղեկավար։ 1986-1987 թվականներին աշխատել է Չեռնոբիլի ատոմային էլեկտրակայանի վթարից տուժած աշխատակիցների հոգեֆիզիկական վիճակի վերականգնման հատուկ բժշկական բրիգադում։ 2002 թվականից ՌԴ բնական գիտությունների ակադեմիայի թղթակից-անդամ, 2003 թվականից՝ Եվրոպական ակադեմիայի բնական գիտությունների բաժանմունքի անդամ։
Մշակել է նևրոզների և հոգեմարմնական հիվանդությունների բուժման եղանակներ։


== Ծանոթագրություններ ==
Վերին Պուզլա

Վերին Պուզլա (ռուս.՝ Верхняя Пузла), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեզեն գետի աջ ափին՝ 876 կմ հեռավորության վրա։ Գետի երկարությունը կազմում է 43 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Մեզեն, գետի ենթաավազանը՝ բացակայում է, գետի գետային ավազանը Վերին Պուզլա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03030000112103000043117
Կոդը ըստ հիդրոլոգիական հետազոտության (ՌԴ) — 103004311
Ավազանի կոդը — 03.03.00.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Տոռալբա դե Օրոպեսա

Տոռալբա դե Օրոպեսա (իսպ.՝ Torralba de Oropesa), մունիցիպալիտետ Իսպանիայում, գտնվում է Տոլեդո պրովինցիայում (Կաստիլիա Լա-Մանչա ինքնավար համայնքում)։ Մունիցիպալիտետը գտնվում է Լա Կամպանա դե Օլոպեսա շրջանի կազմում։ Տարածքը 23 կմ² է։ Բնակչությունը 272 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 104 կմ։


== Բնակչություն ==


== Ծանոթագրություններ ==


== Արտաքին հղումներ ==
Diputación de Toledo
Աշոտ Մարտիրոսյան (պետական գործիչ)

Անվան այլ կիրառումների համար տե՛ս՝ Աշոտ Մարտիրոսյան (այլ կիրառումներ)Աշոտ Մերուժանի Մարտիրոսյան (սեպտեմբերի 16, 1949(1949-09-16), Երևան, Հայկական ԽՍՀ, ԽՍՀՄ), ՀՀ պետական գործիչ, ՀՀ Միջուկային անվտանգության կարգավորման պետական կոմիտեի նախկին նախագահ (1993-2022)։


== Կենսագրություն ==
Աշոտ Մարտիրոսյանը ծնվել է 1949 թվականի սեպտեմբերի 16-ին Երևանում։ 1973 թվականին ավարտել է Երևանի պոլիտեխնիկական ինստիտուտի Էներգետիկայի ֆակուլտետը։
Մինչ 1987 թվականը, ծառայել է որպես Հայկական ԱԷԿ-ի տուրբինային արտադրամասի պետ։ Ապա աշխատել է «Կովկասատոմէներգակարգավորում» պետական ձեռնարկությունում որպես գլխավոր ճարտարագետի տեղակալ։ 1992 թվականից մեկ տարով եղել է ՀՀ էներգետիկայի և վառելիքի նախարարության վարչության պետ։
1993 թվականից, ՀՀ միջուկային կարգավորման մարմնի ստեղծման հետ միասին, ծառայել է որպես գլխավոր պետ, այնուհետև, կարգավորման մարմնի վերակազմավորման և փոփոխման հետ միասին, եղել է նախ որպես ՀՀ ԿԱ ատոմային էներգիայի օգտագործման միջուկային և ռադիացիոն անվտանգության պետական հսկողության վարչության պետ (մինչև 2002), ապա՝ ՀՀ բնապահպանության նախարարության աշխատակազմի միջուկային և ճառագայթային անվտանգության պետական կարգավորման տեսչության պետ (մինչև 2008 թվական)։
2008 թ. սեպտեմբերի 17-ին ՀՀ վարչապետի որոշմամբ նշանակվել է ՀՀ կառավարությանն առընթեր միջուկային անվտանգության կարգավորման պետական կոմիտեի նախագահ։ Շարունակում է պաշտոնավարումը 2018 թվականի հունիսի 11-ի որոշմամբ որպես ՀՀ կառավարությանն առընթեր միջուկային անվտանգության կարգավորման պետական կոմիտեի իրավահաջորդ՝ ՀՀ միջուկային անվտանգության կարգավորման պետական կոմիտեում։
2022 թվականի ապրիլի 22-ին ըստ դիմումի ազատվել է պաշտոնից։ Ժամանակավոր պաշտոնակատարն է առաջին տեղակալ Խաչատուր Խաչիկյանը։


== Պարգևներ ==
Արժանացել է ՀԽՍՀ Գերագույն Սովետի պատվոգրի և Անանիա Շիրակացու մեդալի։


== Աղբյուրներ ==
Ղրիմի ճգնաժամ 1992–94

Ղրիմի ճգնաժամ 1992–94-ը Ռազմական հակամարտություն է Ուկրաինայի և Ռուսաստանի միջև։ Ուկրաինայի և Ռուսաստանի միջև ճգնաժամը սկսել էր Սևծովյան նավատորմի և Ղրիմի կարգավիճակը լուծելու համար։ Հակամարտությունը կարգավորվեց 1994 թվականին, Ռուսաստանը ճանաչեց Ղրիմը Ուկրաինայի մաս։ Իսկ ահա Սևծովյան նավատորմի կարգավիճակը կարգավորվեց հետո, 1997 թվականին կնքելով Ուկրաինայի և Ռուսաստանի միջև համաձայնագիր Ռուսաստանյան Սևծովյան նավատորմի կարգավիճակի և պայմանների մասին Ուկրաինայի տարածքում։ Վեճը նորից ծագեց Ուկրաինական հեղափոխությունից հետո, երբ սկսվեց այս հարցով հաջորդ ճգնաժամը և Ղրիմի կցումը Ռուսաստանին։


== Ծանոթագրություններ ==
Լապիտու

Լապիտու (հուն․՝ Λαπηθιού), գյուղ Կիպրոսի Հանրապետության Պաֆոսի շրջանում։ Ըստ 2001 թվականի տվյալների բնակչությունը կազմում է 300 մարդ։ Տեղակայված է Պանայա գյուղից 3 կմ դեպի հարավ։


== Ժողովրդագրություն ==


== Ծանոթագրություններ ==


== Աղբյուրներ ==
Lapithiou (անգլ.)
Ողկուզապտեր կիսալուսնաձև

Ողկուզապտեր կիսալուսնաձև (լատ.՝ Botrychium lunaria), ողկուզապտերազգիների ընտանիքին պատկանող պտերավոր բույս։


== Նկարագրություն ==
Բազմամյա, կոճղարմատավոր, դեղնականաչ, մսալի բույս է, որն ունի 5-20 սմ բարձրություն։ Սեգմենտները թեք կիսալուսնաձև են՝ սեպաձև հիմքով և գոգավոր գագաթով։ Վայրի պտղաբերող մասը երկակի-եռակի փետրաձև է և բարձրանում է ստերիլ մասից։


== Տարածվածություն ==
Հայաստանում հանդիպում է Գեղամի, Սևանի և Զանգեզուրի ֆլորիստական շրջաններում։ Աճում է նաև Կովկասում, Եվրոպայում, Ասիայի ամբողջ շրջանում, Աֆրիկայում, Հյուսիսային և Հարավային Ամերիկայում և Ավստրալիայում։


== Էկոլոգիա ==
Աճում է ենթալպյան և ալպյան գոտիներում, հիմնականում 2500-3500 մ բարձրությունների վրա՝ մարգագետիններում և ժայռերում։


== Պահպանություն ==
Խոցելի տեսակ է։ Արեալը՝ մասնատված է։ Տարածման շրջանի մակերեսը 5000 քառ. կմ-ից պակաս է, բնակության շրջանի մակերեսը՝ 500 քառ. կմ-ից պակաս։ Հայաստանի Կարմիր գրքի առաջին հրատարակության մեջ  ընդգրկված է որպես ոչնչացման սպառնալիքի ենթակա տեսակ։ CITES-ի և Բեռնի կոնվենցիաների հավելվածներում ընդգրկած չէ։
Աճում է Սևան ազգային պարկի տարածքում։


== Տնտեսական նշանակություն և կիրառություն ==
Ողկուզապտեր կիսալուսնաձևը տնտեսական լայն կիրառություն չունի։
Տերևները հնդկական բժշկության մեջ օգտագործում են որպես արյունահոսությունը դադարեցնող և մածող միջոց, Ռուսաստանի ժողովրդական բժշկության մեջ գործածվում է Արգանդային արյունահոսության և վերքերը բուժելու համար, Բելոռուսիայում՝ օձի կծածի դեպքում։


== Ծանոթագրություններ ==
Nothin’ on You

«Nothin’ on You» (տարածված է նաև «Beautiful Girls» անունով), ամերիկացի ռեփփեր B.o.B-ի երգը, իր առաջին ստուդիական ալբոմում՝ B.o.B Presents: The Adventures of Bobby Ray, դուետը կատարում է երգիչ Բրունո Մարսի հետ։ Երգը թողարկվել է 2010 թվականի փետրվարի 2-ին։ Ռեմիքսը ձայնագրել է Big Boi-ի հետ, որը պաշտոնապես թողարկվել է 2010 թվականի մարտի 21-ին։ Աինգլը զբաղեցրել է Հոլանդիայի, Մեծ Բրիտանիայի, ԱՄՆ-ի հիթ-շքերթների առաջին հորիզոնականը։ 2011 թվականի փետրվարի 13-ին երգը առաջադրվել է «Գրեմմի» մրցանակի։


== Երգի մասին ==
2009 թվականին ամռանը The Smeezingtons-ը (Բրունո Մարս, Ֆիլիպ Լոուրենս, Արի Լավին) սկսեցին աշխատել հայտնիների հետ ինչպիսիք են՝ Lupe Fiasco, B.o.B և Տրևիս Մաքոն։ Atlantic Records A&R-ի առաջատարներից մեկը՝ Այրոն Բայ Շուկը, The Smeezingtons-ին առաջարկեց ստեղծել օրիգինալ երգեր։ Այս մեղեդին դարձավ հենց այդպիսի երգ՝ «Nothin’ on You»: Մտադրված էին նաև այդպիսին դրաձնել նաև Թրևիս Մակոայի հետ՝ «Billionaire» երգը։
2011 թվականին Ալֆրեդ Յակովիչը գրել է մի նոր պարոդա «Another Tattoo» անունով, իր նոր ստուդիական ալբոմի համար՝ Alpocalypse:


== Տեսահոլովակ ==
Տեսահոլովակը նկարահանել է ռեժիսոր Իտանո Լադերը, անիմացիան կատարում է Ջորջ Ռուշը։ Նկարահանումները տեղի են ունեցել Լոս Անջելեսում։ 2010 թվականի մարտի 9-ին թողարկվել է տեսահոլովակը։ Տեսահոլովակը ներկայացվում է նկարների կոլաժների ձևով, որտեղ հայտնվում են կանանց նկարներ։ Մյուս կադրում քաղաքով քայլում է B.o.B-ը և երգում են Բրունո Մարսի հետ։ Մեկ այլ կադրում էլ B.o.B նվագում է կիթառ, իսկ Բրունոն՝ թմբուկ։


== Երգացանկ ==


== Ռեմիքսներ ==
Nothin’ on You (Ալբոմ տարբերակ)
Nothin’ on You (Ռադիո տարբերակ)
Nothin’ on You (Remix)
Nothin’ on You (Warren G Remix)
Nothin’ on Me (Cover) Mac Miller
Nothin’ on You (Digital)
Nothin’ on You (XV)
Nothin’ on You (TC Remix)
Nothin’ on You (Villains Remix)
Another Tattoo (պարոդա)


== Չարթեր և հավաստագրեր ==
Dutch Top 40 չարթում երֆը զբաղացրեր առաջին տեղը, սա նիդեռլանդական առաջին չարթն էր, որտեղ երգը զբաղացրեր առաջին տեղը։ 2010 թվականի մայիսի 1-ին Billboard Hot 100-ում երգը առաջին հորիզոնականում էր, և 2010 թվականի հունիսի 28-ին երգը ստացավ RIAA հավաստագիր։ Hot 100 2010 չարթում «Nothin’ on You» երգը զբաղացրեց 11-րդ տեղը։ 2010 թվականին վաճառվել էր երգի 2 668 000 թվային օրինակ։
2010 թվականի մայիսի 23-ին UK Singles Chart-ում երգը վաճառվել էր 85 333 օրինակով։ Բացի այս երգը նաև եղել է UK R&B Chart-ի առաջին տեղում։
Իսկ Ավստրալիայում երգը ստացավ պլատինե կարգավիճակ։


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
B.o.B Rules Hot 100, Doubles Up In Top 10 by Billboard
Официальный клип "Nothin’ on You" ՅուԹյուբում
Կրասնովոլիցա

Կրասնովոլիցա (ուկրաիներեն՝ Красноволиця), գյուղ Ուկրաինայի Ժիտոմիրի մարզի Չուդնևսկի շրջանում։
2001 թվականի տվյալներով Կրասնովոլիցա գյուղում բնակվում էր 222 մարդ։ Բնակավայրը զբաղեցնում է 0,778 կմ² տարածք։ Բնակչության խտությունը կազմում էր 285,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ինքնանկար (Արփենիկ Նալբանդյան)

Ինքնանկար, ՀԽՍՀ վաստակավոր նկարչուհի Արփենիկ Նալբանդյանի 1957 թվականին ստեղծած կտավը, որտեղ նկարչուհին պատկերել է իր ներաշխարհը։ Նկարը գտնվում է Իսաբեկյան ընտանիքի հավաքածուում։
Կտավն ունի 42 սմ բարձրություն, 54 սմ լայնություն, նյութը՝ կտավ, յուղաներկ։


== Նկարագրություն ==
Իր ինքնանկարը Արփենիկ Նալբանդյանը ստեղծել է 1957 թվականին։ Կտավը ստեղծված է վարպետորեն, վրձնի համարձակ հարվածներով։ Այն լի է գույներով և ինտենսիվ համադրություններով։ «Ինքնանկարը» Արփենիկ Նալբանդյանի դիմանկարային շարքում առանձնակի տեղ է գրավում, քանի որ նկարչուհին ներկայանում է իր ողջ էությամբ` հայացքի սևեռուն խորաթափանցությամբ, խիզախելու վճռականությամբ ու սկզբունքին հավատարիմ լինելու կատարելիությամբ։ Կտավում չկան գունային կեղծ պայմանականություններ։ Նկարչուհին ներկայացրել է խոհերով, երազներով ու երազանքներով ապրող կնոջ անհանգիստ կերպարը։ Սա Նալբանդյանի վերջին ինքնանկարն է։ Թեև նկարչուհին կանխագուշակել է մոտալուտ ավարտը, կտավը զերծ է պեսիմիզմից։


== Ծանոթագրություններ ==


== Արտաքին հղումներ ==
Արփենիկ Նալբանդյանի էջը Էդուարդ Իսաբեկյան կայքում(չաշխատող հղում)
Աստերոիդների ցանկ (190601-190700)

Աստերոիդների ցանկ (190501-190600)  • Աստերոիդների ցանկ  • Աստերոիդների ցանկ (190701-190800)
 Աստերոիդների ցանկ (190501-190600)  • Աստերոիդների ցանկ  • Աստերոիդների ցանկ (190701-190800)
Գեչի Դարասի

Գեչի Դարասի, գետակ Հայկական լեռնաշխարհում, Ճորոխի ավազանում։


== Ծանոթագրություններ ==
Ժեկիտինոնիայի մարզ

Ժեկիտինոնիա (պորտ.՝ Mesorregião do Jequitinhonha) վարչական մեզոշրջան Բրազիլիայում, մտնում է Մինաս Ժերայս նահանգի մեջ։ Բնակչությունը կազմում է 694 120 հազար մարդ (2006 թվականի տվյալներով)։ Զբաղեցված տարածքը 50 143,249 կմ²։ Բնակչության խտությունը 13,8 մարդ/կմ²։


== Վիճակագրություն ==
Համախառն ներքին արտադրանքը կազմել է 1 817 473 340,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2 642,62 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,659
Դյուիզել

Դյուիզել  (ֆր.՝ Dhuizel), համայնք Ֆրանսիայում, Պիկարդիա մարզի Էնա գավառում։ Մտնում է Ֆեր ան Տարդենուա կանտոնի կազմի մեջ։ Հանդիսանում է Սուասոն շրջանը։
Համայնքի INSEE կոդ՝ 02263։


== Բնակչություն ==
Համայնքի բնակչությունը 2011 թվականին կազմում էր 115 մարդ։


== Տնտեսություն ==
2011 թվականի տվյալներով 74 աշխատունակ տարիքի մարդկանցից (15-64 տարեկան) 69-ը տնտեսապես ակտիվ էին, 9-ը անգործունակ (ակտիվության ցուցանիշը 87,8 %, 1999 թվականին եղել է՝ 67,2 %)։ 65 աշխատունակ բնակիչներից 53-ը աշխատում էին (31 տղամարդ և 22 կին), անաշխատանք էին 12 -ը (6 տղամարդ և 6 կին)։ 9 անգործունակ մարդկանցից 2-ը աշակերտներ կամ ուսանողներ են, 3-ը թոշակառու, 4-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Национальный институт статистики — Дюизель (ֆր.)
Վիգենսբախ

Վիգենսբախ (գերմ.՝ Wiggensbach), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Վերին Ալգոյ շրջանի կազմում։ Բնակչությունը կազմում է 11 4795 մարդ (ըստ 2010 թվականի դեկտեմբերի 31-ի) Տարածքը կազմում է 31.83 կմ²։ Պաշտոնական կոդ՝ 09 7 80 146։


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Կլիմովսկոե (գյուղ, Յարոսլավսկի շրջան)

Կլիմովսկոե (ռուս.՝ Климовское), գյուղ Ռուսաստանի Յարոսլավլի մարզի Յարոսլավսկի շրջանի կազմում։
1989 թվականի տվյալներով գյուղում բնակվել է 96 մարդ։ 2010 թվականին գրանցված տվյալներով բնակչությունը կազմել է 50 մարդ։
Գյուղը գտնվում է Յարոսլավլ քաղաքից 7 կիլոմետր հեռավորության վրա։ Գյուղի կարևոր տեսարժան վայրերից են Կլիմովսկու քարհանքերը։ Գյուղից հարավ հոսում է Վելիկայա գետը (Վոլգայի աջ վտակը)։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լա Բարոնիա դե Ռիալբ

Լա Բարոնիա դե Ռիալբ (իսպ.՝ La Baronía de Rialb, բասկ.՝ La Baronia de Rialb, կատ.՝ La Baronia de Rialb) մունիցիպալիտետ Իսպանիաում, գտնվում է Լիեդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Նոգեռա շրջանում։ Տարածքը կազմում է 142,68 կմ2։ Բնակչությունը՝ 261 մարդ (2010 թվականի տվյալներով)։


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Բուլղարիայի ֆուտբոլի ազգային հավաքական

Բուլղարիայի ֆուտբոլի ազգային հավաքականը (բուլ.՝ Национален отбор по футбол на България) ներկայացնում է Բուլղարիան բոլոր պաշտոնական խաղերում։ Համագործակցում է ՈՒԵՖԱ-ի և ՖԻՖԱ-ի հետ։ Բուլղարացիները իրենց պատմության ընթացքում յոթ անգամ մասնակցել են աշխարհի խաղերին, իսկ աշխարհի խաղերում ամենամեծ ձեռքբերումը եղել է 1994 թվականին երբ նա հասավ մինչև կիսաեզրափակիչ։ Եվրոպայի առաջնության խաղերին մասնակցել է երկու անգամ։ Մեկ անգամ գրավել է չորրորդ տեղը։


== Ծանոթագրություններ ==


== Աղբյուրներ ==
1924 թ սկսած Բոլոր խաղեր RSSSF.com կայքում (սխալներով) (անգլ.)
Բուլղարիայի ֆուտբոլային միությունով գրանցված բոլոր խաղերի ցանկ Archived 2007-09-15 at the Wayback Machine. (բուլղ.)
(7789) Կվայտկովսկի

(7789) Կվայտկովսկի (անգլ.՝ Kwiatkowski), աստերոիդ աստերոիդների հիմնական գոտում։ Հայտնաբերվել է 1994 թվականի դեկտեմբերի 2-ին Էդվարդ Բոուելի կողմից Պալոմարում։
Միջին հեռավորությունը Արեգակից կազմում է 2,298227 ա. մ., առավելագույնը մոտենում է 1,9234 ա. մ. հեռավորության վրա և հեռանում 2,673 ա. մ.։ Արեգակի շուրջ մեկ ամբողջական պտույտ է կատարում 1272,59 երկրային օրվա ընթացքում, իր ուղեծրով շարժվելով միջինում 0,282888 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7789) Կվայտկովսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Company (երգ, Ջասթին Բիբեր)

«Company», կանադացի երգիչ Ջասթին Բիբերի երգը, որ 2016 թվականի մարտի 8-ին Def Jam Recordings լեյբլի կողմից թողարկվել է որպես նրա Purpose չորրորդ ստուդիական ալբոմի չորրորդ սինգլ։ Երգի հեղինակներն են՝ Ջասթին Բիբեր, Jason Boyd, James Abrahart, Andreas Schuller, Thomas Troelsen, James Wong, Leroy Clampitt։ Սինգլն ստացել է RIAA ոսկե կարգավիճակ։


== Պատմություն ==
«Company» սինգլն առաջին շաբաթում զբաղեցրել է ամերիկյան Billboard Hot 100 հիթ-շքերթի № 53 հորիզոնականը Purpose ալբոմի 16 այլ երգերի հետ միասին։


== Արձագանքներ ==
Երգն արժանացել է երաժշտական այնպիսի քննադատների ու հրատարակությունների դրական գնահատականին, ինչպիսիք են՝
USA Today, Digital Spy, Complex, Spin, NME, MTV UK, Teen Vogue։


== Կենսանի կատարումներ ==
«Company» երգն առաջին անգամ կատարվել է 2016 թվականի ապրիլի 3-ին 3rd iHeartRadio Music Awards մրցանակաբաշխության ժամանակ՝ «Love Yourself» երգի ակուստիկ կատարումից հետո։ Ջասթին Բիբերը պարել է իր երկրպագուների հետ։ Երգը կատարվել է նաև 2016 Billboard Music Awards մրցանակաբաշխության ժամանակ՝ «Sorry» երգից առաջ։ Ներկայացումն ուղեկցվել է լուսաշոուով։ Այն ընդգրկվել է նաև Purpose World Tour համերգային շրջագայության երգացանկում։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
 «Company»  (2-րդ տարբերակ)
Կլարենս

Կլարենս (ֆր.՝ Clarens), փոքր գյուղ Շվեյցարիայի Մոնտրյո կոմմունայի Վո կանտոնում։ Գտնվում է Ժնևի լճի հյուսիսարևելյան ափին։
Կլարենսը տեղակայված է Մոնտրյո քաղաքի կողքին։ Կլարանս, Մոնտրյոյի այս շրջանը 19-րդ դարում դիտարկվում էր որպես մեկ միասնական տարածք, որը տեղակայված է Շվեյցարիայի Ժնևի լճի հյուսիսարևելյան ափերին (ֆր.՝ Clarens Clarens, Vernex, Chernex, Territet, Veytaux): Այս տարածքները Շվեյցարական Ռիվերայի մասն են և մի ժամանակ գրավիչ էին բազմաթիվ կոմպոզիտորների և գրողների համար։


== Բնություն, կլիմա և տնտեսություն ==
Գյուղը գտնվում է Ժնևի լճի հյուսիսային ափին։ Տարվա ցուրտ կեսում միջին ամսական ջերմաստիճանը մոտավորապես 3-7 °C: Այս կողմերում աճում է բարձրակարգ խաղող։ Կան ջրաբուժական կառույցներ, 17% աղաջրերով, մագնեզիումի քլորիդներով։ Մոտակայքում կան նաև Լավեյ լե Բան (ֆր.՝ Lavey-les-Bains) կոչվող թույլ ալկալիական, տաք ծծմբական աղբյուրներ։ Կլարենս գյուղում և առհասարակ այս շրջանում լավ են զարգացած հաղորդակցության ուղիները։ Կլիման բավականին հաստատուն է և չափավոր խոնավ։ Կլարենսը շրջապատված է Ալպերով։


== Հայտնի մարդիկ ==
Երկար ժամանակ Կլարենսում է ապրել ռուս մեծ կոմպոզիտոր Պ․ Ի․ Չայկովսկին։ Այստեղ է նա գրել Եվգենի Օնեգին և Ժաննա դ'Արկ օպերաները, ինչպես նաև հանրաճանաչ նվագախմբի հետ ջութակի համար կոնցերտը (մարտ 1878)։ Այն տեղում, որտեղ ապրել է Չայկովսկին այժմ գտնվում է Ռոյալ Պլազա (Royal Plaza) հյուրանոցը։
Մոնտրյոի և Կլարենսի շրջակայքում է ապրել մեկ այլ ռուս կոմպոզիտոր՝ Իգոր Ստրավինսկին։ Այստեղ է նա գրել իրեն համաշխարհային ճանաչում բերած Սուրբ Գարուն բալետը։ Ավելի ուշ, 1919 թվականին ստրավինսկին գրեց նաև մեկ այլ հայտնի բալետ՝ Պուլչինելլան։ Ստրավինսկուն հիշում են և Կլարենսում և Մոնտրյոյում։ Կլարենսում իր բալետի պատվին փողոցներից մեկը կոչել են «Rue du Sacre du Printemps» (Սուրբ գարնան փողոց), իսկ Մոնտրյոյում Ստրավինսկու պատվին են անվանել համերգասրահը՝ «Auditorium Strawinsky» (Ստրավինսկու համերգասրահ)։
Հայտնի ռուս գրող Վլադիմիր Նաբոկովը 1960 թվականից մինչև իր մահը՝ 1977 թվականը, իր կին Վերայի հետ միասին ապրել է Մոնտրյոյում։ Նա 1964 թվականից վարձակալում էր Մոնտրյո Պալասի (ֆր.՝ Montreux Palace) համարներից մեկը։ Նաբոկովը Մոնտրյոյում մի քանի ստեղծագործություններ է գրել։ Նաբոկովը թաղված է Կլարենսի գերեզմանոցում։


== Ծանոթագրություններ ==
Մալի (Կրասնի Սուլինի շրջան)

Անվան այլ կիրառումների համար տե՛ս՝ Մալի (այլ կիրառումներ)Մալի (ռուս.՝ Малый), ավան Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Գուկովո-Գնիլուշևսկի գյուղական համայնքի կազմի մեջ։
Կարաբիխա (գյուղ, Յարոսլավսկի շրջան)

Կարաբիխա (ռուս.՝ Карабиха), գյուղ Ռուսաստանի Յարոսլավլի մարզի Յարոսլավսկի շրջանի կազմում։
Բնակչությունը 2010 թվականին գրանցված տվյալներով կազմում էր 721 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Որդուարի Արասխանյանների մետաքսի գործարան

Որդուարի Արասխանյանների մետաքսի գործարան, մետաքսի գործարան Որդուարում։ Գործել է Գողթնի համանուն քաղաքում։ Գործարանը հիմնվել է 1870-ական թվականներին Ագուլիսի  նշանավոր Արասխանյան տոհմի կողմից։ Ունենալով մոտավորապես 200 բանվոր` գործարանը գործել է մինչև 1900-ական թվականները։


== Ծանոթագրություններ ==
Նուսա (գետ, թափվում է Կորալյան ծով)

Նուսա (անգլ.՝ Noosa River), գետ Սանշայն-Քոստ շրջանում, Հարավարևելյան Քվինսլենդ, Ավստրալիա։


== Նկարագրություն ==
Հոսքի ընդհանուր ուղղությունը հյուսիսից հարավ է։ Ստորին հոսանքում Նուսան ձևավորում է Քուտարաբա, Կուլուլա, Կոմո, Քուրոյբա, Ուէյբա և Դոնելլա լճերը։ Գետը հոսում է Գրեյթ Սենդի ազգային պարկի տարածքով։ Այնտեղ՝ ստորին հոսքում, տեղակայված են հետևյալ բնակավայրերը՝ Բորին Փոինթ, Քուրոյբա, Նուսա Նորթ Շոր, Տեուանտին, Նուսավիլ և Նուսա Հեդս։ Հիմնական վտակներն են՝ Կին-Կին-Կրիկ և Տիուա-Կրիկ։ Հիմնական կղզիներն են՝ Գոութ, Շիպ, Մեյքփիս։ Վերջինիս տարածքը կազմում է 0,15 քառ․ կմ։ 2003 թվականի մայիսից այն պատկանում է ձեռնարկատեր Ռիչարդ Բրենսոնին, որը գնել է կղզին 2,86 մլն դոլարով։ Նա նախատեսել էր վերածել այն շքեղ հանգստավայրի՝ անտեսելով հանրային բողոքները։ Ըստ 2008 թվականի տվյալների՝ կղզում արդեն կար երեք վիլլա, լողավազան, լանդշաֆտային այգիներ, թենիսի դաշտ և երկհարկանի խոհանոց։
Գետի վրա՝ Տեուանտին քաղաքի մոտ, ողջ տարին գործում է լաստանավ։
Գետի ափերին բնակություն են հաստատում չվող թռչունները, որոնք այստեղ են գալիս Ալյասկայից և Ասիայից՝ ձմեռելու համար։ Նրանց ընդհանուր թիվը հասնում է 40,000-ի՝ շուրջ 43 տեսակ։
Գետի տարածքում լայնորեն զարգացած է զբոսաշրջությունը։


== Պատմություն ==
1960-ականների կեսերից գետաբերանի հարավային հատվածը սկսել է ակտիվորեն կառուցվել՝ Նուսավիլլ և Նուսա-Հեդս քաղաքների կտրուկ աճի շնորհիվ։ Այս գործունեության պատճառով առաջացել են լայնածավալ, ավելի քան մեկ ու կես կիլոմետր երկարությամբ ավազի առափնյա ծանծաղուտներ, և արդյունքում վերացել են հյուսիսային ծովափերը։
2007 թվականին Նուսայում հայտնաբերվել է հազվադեպ մուտացիայի զոհեր՝ երկգլխանի իխտիոպլանկտոն։ Դրա մեղավորը, ամենայն հավանականությամբ, գետի քիմիական աղտոտումն է, որն առաջացել է մակադամիա ընկույզի մշակման գործարանի աշխատանքի հետևանքով։ Գործի քննությունը դադարեցվել է 2010 թվականին, քանի որ մեղադրյալներ չեն հայտնաբերվել։


== Ծանոթագրություններ ==


== Արտաքին հղումներ ==
Река Нуса (անգլ.) на сайте geonames.org
Парк выходного дня «Река Нуса» (անգլ.)
Круизы по реке Нуса (անգլ.) на сайте noosaqueen.com
Река Нуса на Ֆեյսբուք
Рыбалка на реке Нуса (անգլ.) на YouTube Видео 0:24:28
Подводные съёмки реки Нуса на YouTube Видео 0:03:56
Съёмки реки Нуса с беспилотника на YouTube Видео 0:04:53
Կոբալևիցա

Կոբալևիցա (ուկրաիներեն՝ Кобалевиця), գյուղ Ուկրաինայի Անդրկարպատյան մարզի Իրշավայի շրջանում։
2001 թվականի տվյալներով Կոբալևիցա գյուղում բնակվում էր 126 մարդ։ Բնակավայրը զբաղեցնում է 300 կմ² տարածք։ Բնակչության խտությունը կազմում էր 0,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մանուկ Մահտեսյան

Վիքիպեդիայում կան հոդվածներ  Մահտեսյան ազգանունով այլ մարդկանց մասին:Մանուկ (էմանուել) Ակոբջանի Մահտեսյան (ապրիլի 23, 1857(1857-04-23) կամ ապրիլի 24, 1857(1857-04-24), Արմյանսկ, Perekopsky Uyezd, Տավրիկյան նահանգ, Ռուսական կայսրություն - նոյեմբերի 18, 1908(1908-11-18) կամ մայիսի 5, 1908(1908-05-05), Սիմֆերոպոլ, Ռուսական կայսրություն), հայ ծովանկարիչ։


== Կենսագրություն ==
Նախնական կրթությունն ստացել է ծննդավայրում։ 1878 թվականին ընդունվել է Սանկտ Պետերբուրգի գեղարվեստի ակադեմիա, 1892 թվականին ստացել «ոչ դասական նկարչի» կոչում։ 1892 թվականին վերադարձել է Թեոդոսիա և աշխատել Հովհաննես Այվազովսկու արվեստանոցում, կրել նրա գեղանկարչության բարերար ազդեցությունը, բնակություն հաստատել Սիմֆերոպոլում։
1886 թվականից ցուցադրվել է Պերեդվիժնիկների, ինչպես և այլ ցուցահանդեսներում (Պետերբուրգ, Մոսկվա, Օդեսա, Խարկով և այլն), 1895 թվականին բացել իր առաջին պատկերահանդեսը։ 1909 թվականին Միմֆերոպոլում (ետմահու) կազմակերպվել է նկարչի անհատական ցուցահանդեսը։ Աշխատանքներից պահվում են Հայաստանի ազգային պատկերասրահում, Սիմֆերոպոլի կերպարվեստի թանգարանում և մասնավոր հավաքածուներում։


== Ստեղծագործություններ ==
Մահտեսյանի պատկերման նյութը ծովն է, մեծ մասամբ առանց մարդու ներկայության։ Ձգտել է բնության վավերական հավաստիության, ծովային ագատ տարածությունների երևակման, գունապատկերի ընդհանրականության («Փրկության սպասողները», «Գիշեր Սև ծովի վրա», «Փոթորիկը», «Առավոտը», «Պուշկինի ժայռը», «Միջօրե», «Առագաստանավն անհանգիստ ծովում»)։ Մահտեսյանը հայ գեղանկարչության մեջ Հովհաննես Այվազովսկու ստեղծագործական մեթոդի առավել հետևողական ներկայացուցիչն է։ Նրա աշխատանքները գտնվում են Հայաստանի պետական պատկերասրահում («Ծովի տեսարան առագաստանավով», 1898 թ., «Փոթորիկ ծովի վրա», 1898 թ.), Սիմֆերոպոլի կերպարվեստի թանգարանում և մասնավոր հավաքածուներում։


== Գրականություն ==
Ռաֆայել Շիշմանյան, Բնանկարն ու հայ նկարիչները։ Երևան, 1958 թ.։
Л. М. Магдесян, Б. А. Зурабов. Эммануил Магдесян. — М.: Изобразительное искусство, 1987. — 143 с.


== Ծանոթագրություններ ==
Մարտին Դեժարդեն

Մարտին Դեժարդեն(ֆր.՝ Martin Desjardins, 1637-1694 թվականի մայիսի 2 ), ֆրանսիացի գրող հոլանդական ծագումով։
Երիտասարդ տարիներին բնակվելով Փարիզում նա ձեռք բերեց փառք և հարստություն։ Լյուդովիկոս XIV ժամանակ պալատական քանդակագործ էր և միաժամանակ դասավանդում էր ֆրանսիական նկարչության և քանդակագործության Ակադեմիայում։
Աճյունը հանգչում է Փարիզի Սեն Ժերմեն լ՚Օսերուա եկեղեցում։


== Ստեղծած քանդակագործական աշխատանքները ==
Ավելի հայտնի աշխատանքներից։

Բրոնզե խումբ, որը պատկերում է Լյուդովիկոս XIV-ի փառքը և քայլը, որը կանգնած էր փարիզյան Հաղթանակ հրապարակում, բայց 1792 թվականին ազգային կոնվենտի հրամանով ոչնչացրին
Լյուդովիկոս XIV ձիերով քանդակը Լիոնում
Լյուդովիկոս XIV քանդակը Վերսալում
Արտեմիսի և Դիանի քանդակները Վերսալում
Ավետարանչականների և Սրբերի խումբը Մազարինովի եկեղեցում
Որմնարձան, որը պատկերում է չորս կարևոր պատվիրանները Փարիզի Սբ. Եկատերինայի եկեղեցում
Տարբեր խմբեր Փարիզյան արքայական նկարչության և քանդակագործության ակադեմիայում
Իր ընկեր Մինյարայի կիսանդրին (այժմ Լուվրում է)
Բրոնզե արձան, որը պատկերում է Լուվուայի անքնությունը Փարիզի եկեղեցում


== Գրականություն ==
А. Плюшар. Энциклопедический лексикон, том 8. — Типография А. Плюшара; С.-П., 1837 — с. 221 (Ванденбогертъ, Мартинъ).
Վլադիմիր Համբարձումյան (այլ կիրառումներ)

Վլադիմիր Համբարձումյան անունը կարող է վերաբերել հետևյալ անձանց.

Վլադիմիր Համբարձումյան (1963-1992), Արցախյան ազատամարտի մասնակից։
Վլադիմիր Համբարձումյան (ճարտարագետ) (1945), հայ ճարտարագետ-շինարար։ Տեխնիկական գիտությունների դոկտոր (1997), պրոֆեսոր (2001)։


== Ծանոթագրություններ ==
Բալլուղ

Բալլուղ, գյուղ Օսմանյան կայսրությունում, Տրապիզոնի վիլայեթի Ունիեի գավառակում (Սամսուն գավառում)։
1914 թվականին ուներ 185 տուն հայ բնակիչ։ Զբաղվում էին երկրագործությամբ, անասնապահությամբ և այգեգործությամբ։
Բալլուղ ուներ Ս․ Աստվածածին անուոնվ հայկական եկեղեցի, որը հիմնվել էր 1779 թվականին։ Գյուղում կար նաև վարժարան։
Բնակիչները տեղահանվել են առաջին համաշխարհային պատերազմի տարիներին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Կյուլմաալլիկա

Կյուլմաալլիկա (էստ․՝ Külmaallika), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 4 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թիմ Կեհիլ

Տիմոթի Ֆիլիգա «Թիմ» Կեհիլ, (անգլ.՝ Timothy Filiga "Tim" Cahill, դեկտեմբերի 6, 1979(1979-12-06)[…], Սիդնեյ, Ավստրալիա), ավստրալիացի ֆուտբոլիստ։ Չինական «Շանխայ Շենխուա» ակումբի և Ավստրալիայի ազգային հավաքականի ֆուտբոլիստ։ Լավագույն ռմբարկուն է հավաքականում։


== Ակումբային վիճակագրություն ==


== Նվաճումներ ==


=== Ակումբային ===


==== Միլլուոլլ ====
Ֆուտբոլային լիգայի երկրորդ ենթախմբի չեմպիոն. 2000-2001
Անգլիայի գավաթի եզրափակչի մասնակից. 2003-2004
Ֆուտբոլային լիգայի մրցանակակիր. 1998-1999


==== Էվերթոն ====
Անգլիայի գավաթի եզրափակչի մասնակից. 2008-2009


=== Ավստրալիայի ազգային հավաքական ===
ՕՖԿ-ի գավաթի մրցանակակիր. 2004
Ասիայի գավաթի մրցանակակիր. 2015


== Ծանոթագրություններ ==
Գոլուբովկա (այլ կիրառումներ)

Գոլուբովկա, կարող է վերաբերել՝

Գոլուբովկա - գյուղ, Ուկրաինայի Դոնեցկի մարզի Ալեքսանդրովիում
Գոլուբովկա - գյուղ, Ուկրաինայի Դոնեցկի մարզի Արտյոմովսկիում
Գոլուբովկա - գյուղ, Ուկրաինայի Ժիտոմիրի մարզի Կորոստիշևի շրջանում
Գոլուբովկա - գյուղ, Ուկրաինայի Ժիտոմիրի մարզի Ռուժինսկի շրջանում
Գոլուբովկա - գյուղ, Ուկրաինայի Խարկովի մարզի Բորովի շրջանում
Գոլուբովկա - գյուղ, Ուկրաինայի Խարկովի մարզի Կուպյանսկի շրջանում
Գոլուբովկա - գյուղ, Ուկրաինայի Խարկովի մարզի Վելիկոբուրլուկիի շրջանում
Գոլուբովկա - գյուղ, Ուկրաինայի Սումիի մարզի Լեբեդինի շրջանում
Գոլուբովկա - գյուղ, Ուկրաինայի Սումիի մարզի Սերեդինա-Բուդայի շրջանում
Գոլուբովկա - գյուղ, Ուկրաինայի Վիննիցայի մարզի Բառի շրջանում
Գոլուբովկա - գյուղ, Ուկրաինայի Վիննիցայի մարզի Ժմերինկայի շրջանում
Գոլուբովկա - գյուղ, Ուկրաինայի Վիննիցայի մարզի Կալինովկայի շրջանում
Գոլուբովկա - գյուղակ (խուտոր) Ռուսաստանի Դաշնության Ռոստովի մարզի Զերնոգրադի շրջանում
Գոլուբովկա - գյուղ Ռուսաստանի Պրիմորիեի երկրամասի Պարտիզանսկի շրջանում
Գրիգոր Բոյաջիև

Գրիգոր Ներսեսի Բոյաջիև (մարտի 1 (14), 1909, Նոր Նախիջևան, Ռոստովի շրջան, Դոնի զորքի մարզ, Ռուսական կայսրություն - մայիսի 14, 1974(1974-05-14), Մոսկվա, ԽՍՀՄ), թատերագետ։ Արվեստագիտության դոկտոր (1958), պրոֆեսոր (1960)։


== Կենսագրություն ==
Գրիգոր Բոյաջիևը ծնվել է 1909 թվականի մարտի 3 (14)-ին Ռուսաստանի Ռոստովի մարզում, հայկական ընտանիքում։ Դպրոցն ավարտելուց հետո տպագրվել է տեղական թերթերում, իսկ 19 տարեկանում սկսել է դասավանդել մանկավարժական ինստիտուտի աշխատավորների բաժնում։ 1930 թվականին ավարտել է Ռոստովի պետական համալսարանի մանկավարժական ֆակուլտետի գրականության բաժինը։ Ուսանողական տարիներից տարվել է թատրոնով, մասնակցել Աշխատավոր երիտասարդության թատրոնի աշխատանքներին, բեմադրել ներկայացումներ։ Յուրի Զավադսկու ղեկավարոել է Մոսկվա, և Բոյաջիևը նրա հետ տեղափոխվել է մայրաքաղաք է։ Սովորել է Ռուսաստանի թատերական արվեստի համալսարանի ասպիրանտուրայում, որտեղ հետագայում դասավանդել է արևմտաեվրոպական թատրոնի պատմության դասընթաց։
Մեծ հայրենական պատերազմի տարիներին՝ 1941-1945 թվականներին, եղել է Կարմիր բանակի կենտրոնական թատրոնի գրական բաժնի վարիչ։ 1945 թվականից ղեկավարել է Ռուսաստանի թատերական արվեստի համալսարանի արտասահմանյան թատրոնի բաժինը, 1946-1960 թվականներին և 1967 թվականից մինչև մահը եղել է Արվեստի պատմության ինստիտուտի ավագ գիտաշխատող։ 1958 թվականին պաշտպանել է դոկտորական ատենախոսություն Մոլիերի դրամատուրգիայի վերաբերյալ։ Եղել է Տագանկայի թատրոնի գեղարվեստական խորհրդի անդամ։ Հրատարակել է «Գրիգոր Բոյաջիևը պատմում է թատրոնի մասին» (1968) հոդվածների ժողովածուն։
Բնակվել է Մոսկվայի Գոգոլևսկի բուլղարի 17 և Չերնյախոսկի փողոցի 4 հասցեներում։


== Հիշատակ ==
2009 թվականին հանդիսավորությամբ նշվել է Բոյաջիևի ծննդյան 100-ամյակը։


== Մահ ==
Մահացել է 1974 թվականի մայիսի 14-ին Ռուսաստանի մայրաքաղաք Մոսկվայում։ Թաղված է Վեդենսկոե գերեզմանատանը։


== Մատենագիտություն ==
Маленькая мама. Свердловск, 1942
Нюрка. М.: Профиздат, 1942
Князь Владимир. М.-Л., 1943 (в соавт. с О. Форш)
Театральность и правда. М.: Искусство, 1945
В. П. Марецкая. Творческий путь актрисы. М.. 1954
Поэзия театра. М.: Искусство, 1960
Театральный Париж сегодня. М.: Искусство, 1960
Шесть рассказов об американском театре. М., 1963 (в соавторстве с А. Аникстом)
Мольер. М., Искусство, 1967
Итальянские тетради. М.: Искусство, 1968
От Софокла до Брехта. М.: Просвещение, 1969
Мольер на советской сцене. М.: Знание, 1971
Вечно прекрасный театр эпохи Возрождения. Л.: Искусство, 1973
Душа театра. М.: Молодая гвардия, 1974


== Պարգևներ ==
«Պատվո նշան» շքանշան


== Ծանոթագրություններ ==
Իլմի Պֆաֆենհոֆեն

Իլմի Պֆաֆենհոֆեն  (գերմ.՝ Pfaffenhofen an der Ilm), կոմունա Գերմանիայում՝ Բավարիա երկրամասում՝ Իլմեի Պֆաֆենհոֆեն շրջանում։ 
Ենթարկվում է Իլմեի Պֆաֆենհոֆեն շրջանին։ Բնակչությունը՝ 24 158 մարդ (դեկտեմբերի 31, 2010) ։ Զբաղեցնում է 92,39 կմ² տարածք։ Պաշտոնական կոդ՝  09 1 86 143։


== Ծանոթագրություններ ==


== Արտաքին հղումներ ==
an der Ilm.de Պաշտոնական կայք(չաշխատող հղում)
Աստերոիդների ցանկ (118601-118700)

Աստերոիդների ցանկ (118501-118600)  • Աստերոիդների ցանկ  • Աստերոիդների ցանկ (118701-118800)
 Աստերոիդների ցանկ (118501-118600)  • Աստերոիդների ցանկ  • Աստերոիդների ցանկ (118701-118800)
Հավատարիմ ծառայության համար ռազմաօդային ուժերի մեդալ (Նորվեգիա)

Հավատարիմ ծառայության համար ռազմաօդային ուժերի մեդալ,  Նորվեգիայի ռազմաօդային ուժերի պարգև։


== Պատմություն ==
Հավատարիմ ծառայության համար ռազմաօդային ուժերի մեդալը հաստատվել է 1982թ.-ի մայիսի 1-ին որպես խրախուսական պարգև նախատեսված Նորվեգիայի ռազմաօդային ուժերի բոլոր այն զինծառայողների համար, ովքեր անցել են ամբողջական զինվորական ծառայությունը, լրացրել պահեստազորի կազմը։ Յուրաքանչյուրն զինվորական հավաքի համար մեդալի ժապավենին ամրացվում է հինգանկյունանի աստղիկ, բայց ոչ ավել քան 3 հատը։

2011թ.-ից, պայմանավորված մեդալի աստիճանակարգերով, տրվում է նաև սպիտակ մետաղից աստղիկների կցում։


== Նկարագրություն ==
Մեդալը շրջանաձև է և պատրաստված բրոնզից։
Դիմային հատվածում պատկերված է Նորվեգիայի ռազմաօդային ուժերի զինանշանը՝ թագավորական թագի ներքևում ճախրող բազեով։ Զինանշանի ներքևում պատկերված է դափնետերևի երկու ճյուղ։ Մեդալի հակառակ կողմում գրված է «LUFTFORSVARET – FOR FRED OG FRIHET» (Ռազմաօդային ուժեր՝ հանուն խաղաղության և ազատության)։ Մեդալի ժապավենը կապույտ գույնի մետաքսից է 35 մմ լայնությամբ, կենտրոնում հաստ սպիտակ գծերով։


== Ծանոթագրություններ ==


== Աղբյուրներ ==
Kingdom of Norway: National Service Medal (Air Force). (անգլերեն)
Royal Norwegian Air Force National Service Medal. (անգլերեն)
Մեդալի աստիճանակարգի մասին Նորվեգիայի զինված ուժերի կայքում: Archived 2012-06-19 at the Wayback Machine. (նորվեգերեն)
Գինտրանց

Գինտրանց, գյուղը գտնվում է Արևմտյան Հայաստանում Վանի նահանգի Կարճկան գավառակում։ Իսկ XIX դարում լավ կլիներ որ Կրոսա վանքից ոչ հեռու գտնվեր։


== Ծանոթագրություններ ==
Բաբելերեն

Բաբելերեն, բաբելոներեն, աքքադերենի երկու բարբառներից մեկը, որ առանձնացել է հին աքքադերենի շրջանի (մ․թ․ա․ XXIV–XXI դդ․) վերջին։ 
Տարածված է եղել Աքքադի հվ․ մասում։ Սովորաբար տարբերում են բաբելերենի զարգացման 4 շրջան՝ հին (մ․ թ․ ա․ XX-XVII դդ․), միջին (մ․ թ․ ա․ XVI– XII դդ․), նոր (մ․ թ․ ա․ I հազարամյակի սկզբներից մինչև 605) և ուշ (մ․թ․ա․ VI դարից մինչև աքքադերենի լիակատար մահացումը)։ Երբեմն առանձին շրջան է համարվում նաև մ․ թ․ ա․ II հազարամյակի վերջի և I հազարամյակի առաջին կեսի գրավոր հուշարձանների, դպրոցական վարժությունների լեզուն։ Միջին շրջանում հոլովական վերջավորությունների անկմամբ նշանակալից տեղաշարժ է կատարվել բաբելերենի պատմության մեջ։ Բաբելերեն նոր շրջանում արտամղել է ասուրերենը և Ասորեստանի թագավորների արձանագրություններում գործածվել որպես գրական լեզու։
Կարաքիլիսա (Երզնկայի գավառ)

Կարաքիլիսա, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Եփրատ գետի աջ կողմում, Երզնկա քաղաքից հարավ-արևելք։


== Պատմություն ==
19-րդ դարի կեսերին գյուղը պատկանում էր Ս. Նիկողայոս վանքի թեմին։ 1915 թվականի Մեծ եղեռնի ժամանակ գյուղը ավերվել է, իսկ բնակիչները կոտորվել կամ տարագրվել են։


== Բնակչություն ==
1872-1873 թվականներին ուներ 26 տուն հայ և 66 տուն թուրք բնակիչ, իսկ 1916 թվականին` 50 տուն հայ բնակիչ։


== Տնտեսություն ==
Բնակչության հիմնական զբաղմունքը երկրագործությունն ու բրուտագործությունն էր։


== Պատմամշակութային կառույցներ ==
Կարաքիլիսան ուներ Ս. Աստվածածին անունով եկեղեցի։


== Կրթություն ==
Եկեղեցուն կից գործում էր երկսեռ վարժարան, որն ուներ 50 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Իգոր Բաև

Իգոր Ալեքսանդրովիչ Բաև (ռուս.՝ Баев Игорь Александрович, հունիսի 20, 1940(1940-06-20), Ալապաևսկ, Սվերդլովսկի մարզ, ՌԽՖՍՀ, ԽՍՀՄ - մարտի 21, 2021(2021-03-21)), տնտեսագիտության դոկտոր, պրոֆեսոր, Ռուսաստանի Դաշնության բարձրագույն դպրոցի վաստակավոր աշխատող, թեկնածուական և դոկտորական ատենախոսությունների պաշտպանության խորհրդի նախագահ։ Տնտեսագիտության և կառավարման ֆակուլտետի դեկան, Հարավային Ուրալի պետական համալսարանի «Տնտեսագիտություն և ֆինանսներ» ամբիոնի վարիչ։


== Կենսագրություն ==
1963 թվականին ավարտել է Չելյաբինսկի պոլիտեխնիկական ինստիտուտը՝ «Ավտոմատիկա և հեռուստամեխանիկա» մասնագիտությամբ։ 1967-1970 թվականներին եղել է Չելյաբինսկի պոլիտեխնիկական ինստիտուտի արտադրության կազմակերպման և արդյունաբերության տնտեսագիտության ամբիոնի ասպիրանտ։ 1974 թվականին պաշտպանել է թեկնածուական թեզ, 1991 թվականին՝ դոկտորական թեզ։ 1991 թվականից հանդիսացել է Հարավային Ուրալի պետական համալսարանի «Տնտեսագիտություն և ֆինանսներ» ամբիոնի վարիչ։


== Գիտական գործունեություն ==
Հեղինակ է ավելի քան 200 տպագիր գիտական աշխատությունների, այդ թվում՝ տարբեր մակարդակի կրթական և մեթոդական ասոցիացիաների և գիտամեթոդական խորհուրդների ստորագրություններով դասագրքերի։ Շուկայական տնտեսագիտության վերաբերյալ 12 համակարգչային ուսուցման ծրագրերի հեղինակ է։ Նա Ռուսաստանի Դաշնության բարձրագույն կրթության լավագույն 300 դասագրքերի ցուցակում ընդգրկված «Ձեռնարկությունների տնտեսագիտություն» դասագրքի հեղինակներից մեկն է։ Իգոր Ալեքսանդրովիչի ղեկավարությամբ հաջողությամբ պաշտպանվել են գիտությունների 9 դոկտորներ (հաստատված են Բարձրագույն ատեստավորման հանձնաժողովի կողմից) և գիտությունների 47 թեկնածուներ։ Գիտական գործունեության հիմնական ոլորտներն են արդյունաբերական ձեռնարկությունների ներդրումային գործունեությունը, արդյունաբերական ձեռնարկությունների հարմարվողական կառավարումը, ներդրումային գործընթացների կառավարումը, լոգիստիկան։


== Մանկավարժական գործունեություն ==
Կարդացել է «Միկրոտնտեսագիտություն», «Մակրոտնտեսություն», «Ձեռնարկությունների տնտեսագիտություն», «Կառավարման հիմունքներ» դասընթացները


== Ծանոթագրություններ ==
Տիեզերական տեխնոլոգիաների TÜBİTAK գիտահետազոտական ինստիտուտ

Թուրքիայի տիեզերական տեխնոլոգիաների TÜBİTAK գիտահետազոտական ինստիտուտ (թուրքերեն՝ TÜBİTAK Uzay Teknolojileri Araştırma Enstitüsü, TÜBİTAK UZAY), թուրքական պետական կազմակերպություն, որը հիմնադրվել է 1985 թվականին։ Հիմնական նպատակը գիտահետազոտական ուսումնասիրությունների անցկացումը և տիեզերական տեխնիկայի, էլեկտրոնիկայի, ինֆորմացիոն տեխնոլոգիաների և հարակից ոլորտներում փորձարարական հետազոտական աշխատանքների իրականացումն է։ Սկզբնական շրջանում կոչվել է «Անկարայի էլեկտրոնիկայի գիտահետազոոտական ինստիտուտ» և տեղակայված է եղել Մերձավոր Արևելքի տեխնիկական համալսարանում (Middle East Technical University, METU): Կազմակերպությունը ստեղծվել է Թուրքիայի գիտահետազոտական ուսումնասիրությունների խորհրդի (TÜBİTAK) և Անկարայի համալսարանի հետ համագործակցության արդյունքում։ 1995 թվականին վերանվանվել է որպես Տիեզերական տեխնոլոգիաների TÜBİTAK գիտահետազոտական ինստիտուտ), իսկ 1998 թվականին տեղափոխվել է համալսարանական կամպուսի նոր մասնաշենք։


== Ինստիտուտի ղեկավարներ ==


== Ծանոթագրություններ ==
Կիռենդուսե

Կիռենդուսե (էստ․՝ Kõrenduse), գյուղ Էստոնիայի Յիգևամաա նահանգի Տաբիվեռե շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռուհոլլահ Խոմեյնի

Ռուհոլլահ Մուսավի Խոմեյնի (պարսկերեն՝ روح الله موسوی خمینی, սեպտեմբերի 24, 1902(1902-09-24)[…] կամ 1900, Խոմեին, Կենտրոնական նահանգ, Իրան - հունիսի 3, 1989(1989-06-03), Թեհրան, Իրան), իրանցի հոգևորական և քաղաքական գործիչ, այաթոլլա, 1979 թվականի Իրանի իսլամական հեղափոխության առաջնորդ, 1979 թվականից մինչև իր մահը՝ Իրանի գերագույն ղեկավար։
Դասավանդել է Ղոմ քաղաքում, 1950-ական թվականներին ստացել է այաթոլլայի տիտղոսը։ 1963 թվականին ընդդիմադիր գործունեություն է ծավալել շահի վարչակարգի դեմ։ 1963 թվականին նրա ձերբակալությանը հետևել են զանգվածային անկարգություններ, որոնց զոհ է գնացել ավելի քան 1000 մարդ։ 1964 թվականին արտաքսվել է Թուրքիա, այնուհետև տեղափոխվել է Իրաք, 1978 թվականին՝ Փարիզ։
1979 թվականի հունվարին ղեկավարել է Իրանում իսլամական հեղափոխությունը։ 1979 թվականի փետրվարի 1-ին՝ Մոհամմադ Ռեզա Փահլավիի փախուստից երկու ամիս անց, վերադարձել է Իրան։ Փետրվարի 11-ին ժամանակավոր կառավարություն է նշանակել՝ Մեհդի Բազարգանի ղեկավարությամբ։
Նոր սահմանադրության համաձայն 1979 թվականի դեկտեմբերին զբաղեցրել է Իրանի իսլամական հանրապետության գերագույն ղեկավարի պաշտոնը։ Բնակվել է Ղոմ քաղաքում, սակայն գործուն մասնակցություն է ունեցել երկրի քաղաքական կյանքին։
Իր կառավարման ընթացքում աջակցել է իսլամական հեղափոխության արտահանմանը տարածաշրջանի երկրներ՝ որպես դրա հնարավորություն դիտելով իրանա-իրաքյան պատերազմը։


== Ծանոթագրություններ ==
(411) Քսանտե

(411) Քսանտե (անգլ.՝ Xanthe), աստերոիդ աստերոիդների հիմնական գոտում։ Հայտնաբերվել է 1896 թվականի հունվարի 7-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,932973 ա. մ., առավելագույնը մոտենում է 2,5898 ա. մ. հեռավորության վրա և հեռանում 3,2761 ա. մ.։ Արեգակի շուրջ մեկ ամբողջական պտույտ է կատարում 1834,68 երկրային օրվա ընթացքում, իր ուղեծրով շարժվելով միջինում 0,196219 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(411) Քսանտե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տերվայարվի

Տերվայարվի (ռուս.՝ Терваярви, ֆիններեն՝ Tervajärvi), գյուղ Ռուսաստանի Կարելիայի հանրապետության Լախդենպոխսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)